૩૩ વર્ષીય જવાનને ચમત્કારિક વ્યક્તિ તરીકે નામ અપાયું હતું. તેમના અવસાનના સમાચાર ફેલાતાની સાથે જ આઘાતનું મોજુ ફરી વળ્યું હતું. વડાપ્રધાન નરેન્દ્ર મોદીએ હનુમંથપ્પાને શ્રદ્ધાંજલિ આપવામાં દેશનું નેતૃત્વ કર્યું હતું. મોદીએ કહ્યું હતું કે, લાન્સ નાયક હનુમંથપ્પા પર અમને ગર્વ છે. ભારતીય સેનાના વડા દલબીરસિંહ સુહાગે પણ તેમના અવસાન અંગે દુખ વ્યક્ત કર્યું છે અને કહ્યું છે કે, હનુમંથપ્પા ભારતીય સેનામાં નવી પેઢીમાં પ્રેરણા આપશે.